S p r á v a

zo zahraničnej pracovnej cesty

1. Účastníci ZPC:
1.		
Titul, meno a priezvisko:	PhDr. Ľubomíra SRNÁNKOVÁ 	
Pracovisko:	Ústav informácií a prognóz školstva	
Pracovné zaradenie:	odborný zamestnanec- analytik/metodik - vedúca oddelenia	
Znalosť jazykov:	angličtina, nemčina, ruština	

2.		
Titul, meno a priezvisko:	Mgr. František BLANÁR	
Pracovisko:	Ústav informácií a prognóz školstva	
Pracovné zaradenie:	analytik - vedúci oddelenia	
Znalosť jazykov:	angličtina	

2. Zahraničná pracovná cesta:
Štát:	Kanada	
Mesto:	Halifax	
Vykonaná v doch:	27. 9. až  3.10. 2011	
Prijímajúca organizácia:	Council of Ministers of Education Canada (CMEC)	
Účel cesty:	Účasť na mítingu v rámci projektu INES OECD, Network on Labour Market, Economic and Social Outcomes of Learning 	
Spôsob financovania:	ÚIPŠ	

3. Rámcový program pobytu: 
27. 9. 2011 		– prílet do Halifaxu, ubytovanie
28. 9. až 30.9. 2011 	– míting - rokovanie v pléne a v pracovných skupinách podľa programu (v prílohe) 
2. 10. 2011 		– odlet z Halifaxu

4. Stručný priebeh rokovaní, resp. študijného pobytu:
Medzinárodného mítingu k tvorbe indikátorov z oblasti dopadu vzdelávania na trh práce sociálnych väzieb sme sa zúčastnili ak reprezentanti Slovenskej Republiky. Celkove sa na mítingu zúčastnil 44 zástupcov z 23 členských krajín OECD, jeden zástupca  partnerskej krajiny a 4 zástupcovia partnerských organizácií (UNESCO, CEDEFOP, EUROSTAT)
Hlavnými cieľmi mítingu bolo prerokovanie návrhov nových indikátorov, problémov spojených s vývojom a aplikáciou novej klasifikácie stupňov vzdelania ISCED 2011, riešenie kvality údajov v rámci zberov údajov a príprava publikácie Education at a Glance 2012 a 2013. 
Rokovanie prebiehalo v pléne a v  4 pracovných skupinách (ďalej PS), a to: PS o vzdelávaní dospelých, PS o vzdelávaní a prechode zo škôl na trh práce, PS o ekonomických dopadoch vzdelávania  a PS o sociálnych dopadoch vzdelávania. 
Prvý deň mítingu vystúpila v pléne predsedníčka Rady ministrov vzdelávania v Kanade Ramona Jennex, ktorá privítala účastníkov mítingu a oboznámila ich so vzdelávacím systémom v Kanade. V ďalšej časti predseda pracovnej skupiny P. de Broucker spolu s ďalšími prizvanými účastníkmi z Riadiaceho výboru pre vzdelávanie OECD informovali o  aktivitách v rámci programu INES,  priebehu prác a plnení úloh od posledného mítingu a o financovaní činnosti pracovnej skupiny. 
Dôležitou problematikou, ktorej je v rámci INES LSO dlhodobo venovaná veľká pozornosť, je vývoj a zavádzanie novej klasifikácie študijných programov a stupňov vzdelania ISCED 2011. V rámci mítingu bola zástupcom UNESCO, Hiromichi Katayama, prezentovaná finálna verzia dokumentu, ktorá bude predložená na schválenie. Rovnako bol v stručnosti načrtnutý plán ďalších súvisiacich aktivít nasledujúcich po definitívnom schválení dokumentu. V diskusii sa v spojitosti so zameraním skupiny riešili otázky pokrytia neformálneho vzdelávania, definícia čiastočného ukončenia vzdelania, realizácia mappingu vzdelávacích programov a stupňov vzdelania a iné.
Zástupcami USA bol prednesený príspevok venovaný kvalite údajov v rámci výberových zisťovaní pracovných síl  (Labour Force Survey) a oficiálna časť prvého pracovného dňa bola ukončená prezentáciou návrhu indikátorov z projektu PIAAC.
Nasledujúci deň prebiehali rokovania v pracovných skupinách. Zúčastnili sme sa rokovania v PS o vzdelávaní dospelých (AL)  a v PS o vzdelávaní a prechode zo škôl na trh (LLT). V AL sa riešil návrh indikátorov pre ročenku EAG 2012, dotvorenie teoretického rámca k problematike vzdelávania dospelých, ďalej otázky tvorby databázy, spracovania indikátorov z projektu PIAAC a návrh nových tém pre EAG 2013.  LLT sa zaoberala problematikou lepšieho uchopenia odborného aspektu vzdelávania a prípravy v spojitosti s uplatnením na trhu práce. Z tohto hľadiska sa hľadali možnosti ďalšieho spresňovania údajov v dátových zdrojoch, tvorby nových indikátorov a možnosti využitia údajov získaných v rámci PIAAC.
Posledný deň rokovania sa venoval relatívne novej problematike intergeneračnej mobility a sociálno-ekonomického zázemia študentov na stredných a vysokých školách. 
Program mítingu bol zavŕšený sumarizáciou výsledkov rokovaní k jednotlivým témam a plánom aktivít na ďalšie obdobie. 

5. Odporúčané závery: 

Z mítingu vyplynuli nasledujúce úlohy:

–	Pokračovať v spolupráci s prevádzkovateľmi príslušných dátových zdrojov pri poskytovaní podkladov do medzinárodných štatistík
–	Konzultovať možnosti ďalšieho skvalitňovania vstupov 
–	Spolupracovať s Working Party pri mapovaní národných vzdelávacích sústav vo väzbe na ISCED 2011 a riešení potencionálnych problémov 
–	V ďalšom období naďalej aktívna účasť členov na činnosti pracovnej skupiny pri tvorbe nových indikátorov a metodík a pri zabezpečení požadovaných vstupov. 
–	Spolupráca s účastníkmi ostatných pracovných skupín v rámci programu INES, spolupráca s príslušnými útvarmi na MŠVVaŠ SR.

6. Prehľad prinesenej dokumentácie a miesto jej uloženia:
Interné pracovné materiály. Ústav informácií a prognóz školstva, odbor metodiky a tvorby informácií.

7. Osobitne vyhodnotený očakávaný prínos ZPC:
- Zabezpečenie vstupov pre oblasť prieniku vzdelávania a trhu práce do Education at a Glance 2012
- Priama komunikácia so spracovateľmi medzinárodných databáz, ktorá umožňuje udržiavať kvalitu našich štatistických údajov na požadovanej úrovni.
- Aktívny vstup do tvorby štatistických ukazovateľov 

8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracovali: PhDr. Ľubomíra Srnánková, Mgr. František Blanár		
Dátum: 4. októbra 2011			

Správu schválil: 	PaedDr. Roman Baranovič, generálny riaditeľ ÚIPŠ